NaiveNeuron/SloPal huggingface dataset:
Kollár, Boris, predseda NR SR (2020-05-14):
Ďakujem, prezentujeme sa a hlasujeme. (Hlasovanie.) Prítomných 126 poslancov, za 82, proti 26, zdržalo sa 16, nehlasovali 2. Konštatujem, že sme schválili vládny návrh novely zákona č. 575/2001 Z. z. o organizácii činnosti vlády.
Kuffa, Štefan, poslanec NR SR (2012-08-03):
Ďakujem za slovo, vážená pani predsedajúca. Naozaj tak ako to predrečník rozprával, nie je tu najmenší dôvod, aby sme rokovali tu v tom skrátenom legislatívnom konaní. Naozaj tie tvrdenia, ktoré tuná odznievajú zo strany SMER-u, napokon aj z našej strany a tí poslucháči, ak si majú teda vybrať, že čo je vlastne pravda, tak naozaj poslucháči a prijímatelia správy sú veľakrát potom z toho zmätení. Naozaj treba ľuďom povedať pravdu. Faktom je to, že 4 % je menej ako 9 %. Teda všetci tí sporitelia vlastne o 50 % budú sporiť menej. Tak ako to aj predrečník tuná spomínal a hovoril, nie sú to peniaze štátu, ale peniaze ľudí, teda ani štát, ani vláda nemá právo na ne siahať. Návrh zákona v skrátenom legislatívnom konaní je naozaj potrebné stiahnuť. Ďakujem pekne.
Laurenčík, Milan, podpredseda NR SR (2021-11-02):
Pán poslanec, prepáčte, asi to máte ešte na dlhšie. V tejto chvíli vás preruším. Poznačte si, kde ste skončil. My sa pripravíme na hlasovanie. Vyhlasujem teraz krátku dvojminútovú prestávku, aby sme sa pripravili na hlasovanie. Prerušujem rokovanie o tomto bode programu, samozrejme. (Zaznievanie gongu.) (Prestávka.)
Vitteková, Anna, poslankyňa NR SR (2015-11-13):
Týmto sme hlasovali o všetkých pozmeňujúcich návrhoch. Preto, pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď.
Grendel, Gábor, podpredseda NR SR (2022-05-04):
V rozprave teraz vystúpi pani poslankyňa Katarína Hatráková.
Krištúfková, Petra, poslankyňa NR SR (2021-03-18):
Ďakujem za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 455. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 450 z
1. marca 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona prerokovali do 30. apríla 2021 a v gestorskom výbore do 3. mája 2021. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2021-10-20):
Ďakujem. Teraz dám slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi, nech sa páči, pán poslanec, máte slovo.
Hrušovský, Pavol, podpredseda NR SR (2011-09-14):
Hlasujeme. Pán poslanec Pelegrini predložil pozmeňovací návrh, o ktorom hlasujeme. (Hlasovanie.) 136 prítomných, 85 za, 48 proti, 3 nehlasovali. Pozmeňovací návrh pána poslanca Pelegriniho sme schválili. Prosím ďalší návrh. Kľud, páni poslanci.
Mičovský, Ján, poslanec NR SR (2015-01-30):
Ďakujem za slovo. Vážený pán poslanec Muňko, donútili ste ma urobiť takú malú osobnú rekapituláciu. Som tak zarozmýšľal, či za tri roky som sa na konto niektorej z dám vyjadril, že hovorí hlúposti, a dospel som k záveru, že sa mi to, našťastie, nepodarilo. Myslím, že tak som nepovedal ani na žiadny výrok alebo teda vo svojej reakcii na nejakého kolegu, ale to len na úvod. Iné chcem povedať. Bola to zaujímavá konštelácia dvoch vystúpení za sebou, pán Kollár a vaše. Nemám teda dostatok vedomostí, aby som z hľadiska odbornosti to vedel posúdiť, ani sa na to teda nepasujem, len on vám ponúkol niečo a nám všetkým veľmi peknú východiskovú bázu pre zamyslenie sa nad tým, kde sú plusy a mínusy, a bolo to, by som povedal nádherné, nadstranícke, odborné a zrozumiteľné vystúpenie a dal nám tam jednu dôležitú otázku, ja som tak dúfal, že možno zareagujete práve na tú časť. On jasne povedal, že v II. pilieri máme veľké množstvo, hovoril o desiatkach až státisícoch ľudí, ktorí tam evidentne nepatria. A ja som veľmi čakal, že teda zareagujete na ten postup, na tú metodiku, ktorá sa naozaj javí ako kľúčová, čo mienite urobiť pri otvorení piliera, aby sme týchto ľudí stadiaľ, ktorí tam ozaj nemajú čo byť, ja sa s tým stotožňujem, aby stadiaľ odišli, aby to nebolo len otváranie voľby, ale aj dobrá rada, respektíve dobrá metodika. A toto mi veľmi chýba a veľmi rád by som vás poprosil, keby ste sa ešte raz prihlásili do rozpravy a toto nie mne, ale občanom vysvetlili. Je to veľmi potrebné. Ďakujem.
Benčík, Ján, poslanec NR SR (2021-11-12):
Vážený pán predsedajúci, vážená pani ministerka, vážené kolegyne, kolegovia, všetci spoločne sme momentálne boli svedkami niečoho neobyčajného, autentického zázraku. Veď výkony Kotlebovej strany, poslanec Medvecký, ktorý očividne nedokáže vydržať na svojom mieste s nasadeným respirátorom či nebodaj len rúškom ani len 5 minút, pretože mu očividne hrozí akútne udusenie, dnes v rámci svojho heroického rečníckeho výkonu tu nielen v respirátore či rúšku, ale v plynovej maske vydržal odhodlane a zápalisto rečniť celých 10 minút. Vďaka za tento zázrak!
B. Bugár, podpredseda NR SR: (2005-12-13):
(Hlasovanie.) Prítomných 125, za 80, proti 11, zdržalo sa 32 poslancov, nehlasovali 2. Návrh zákona sme schválili. Vážené panie poslankyne, vážení páni poslanci, chcem vás informovať, že pani ministerka práce, sociálnych vecí a rodiny aj na základe žiadostí niektorých poslancov nás poprosila, aby sme o tých dvoch nasledujúcich návrhoch zákonov hlasovali až na ďalšej schôdzi Národnej rady v januári s tým, že do tej doby, samozrejme, budú sa zaoberať tými návrhmi zákonov jednotlivé výbory. Je s tým všeobecný súhlas? Ďakujem pekne. Takže teraz budeme hlasovať o ďalšom návrhu, preto prosím pána poslanca Přidala, aby uviedol hlasovania k vládnemu návrhu zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1295). Nech sa páči.
Laššáková, Jana, podpredsedníčka NR SR (2013-06-20):
Pani poslankyňa Šedivcová, neskoro ste sa prihlásili, ale nech sa páči.
Zmajkovičová, Renáta, podpredsedníčka NR SR (2014-09-24):
Pán poslanec Petrák.
Beluský, Martin, poslanec NR SR (2021-05-13):
Ďakujem za slovo. Pán predseda výboru pre financie a rozpočet, ďakujem za ten príhovor. Ja vás chcem opätovne požiadať, pán predseda, aby sme v prípade, že sa schváli skrátené konanie, nešli do druhého čítania hneď zajtra, bolo by to podľa mňa veľmi zlé. Nechajme si tam niekoľko dní rezervu, kľudne môžme rokovať aj budúci týždeň a môžte na to kľudne využiť svoju funkciu, môžte zvolať rokovanie nášho výboru finančného na budúci týždeň, a tým pádom sa v druhom čítaní v pléne bude rokovať až budúci týždeň a vytvoríte aspoň nejakú časovú rezervu na odbornú diskusiu. Ďakujem.
Ferenčák, Ján, poslanec NR SR (2021-05-06):
Takisto chcem vyzdvihnúť podstatu prednesenia správy pánom predsedom Najvyššieho kontrolného úradu a takisto chcem oceniť spoluprácu s NKÚ verzus samosprávy, pretože ak tieto kontroly prebiehajú, tak sú konané na veľmi vysokej úrovni. Pán predseda pomenoval viacero problémov, ktoré máme v samospráve, nielen sú to nakladanie s odpadom, skládky, vyrovnávanie regionálnych rozdielov, čo pomenoval veľmi správne, že tie rozdiely sa nezmenšujú, ale sa zväčšujú a, žiaľ, nejaký účinný model, ktorý by bol funkčný, doteraz nemáme prijatý v rámci Slovenskej republiky. Takisto kolega, môžem reagovať priamo, ktorý pomenoval ďalšiu, ďalší problém samospráv, je vzťah fungovania a to je primátor verzus poslanci a verzus hlavní kontrolóri. Tento vzťah je v súčasnosti veľmi narušený politikou, veľká politika sa, žiaľ, nám preniesla aj do samospráv, aj do malých obcí a máme veľa miest a samospráv, ktoré v súčasnosti, by som povedal, stoja vo svojom rozvoji, pretože poslanci nepodporujú primátora, primátor má problém presadiť akýkoľvek návrh, dokonca niektorí nemajú prijaté ani rozpočty na tento rok, neprijímajú žiadne výzvy do nových projektov a tým pádom celá samospráva je poznačená prichádzajúcimi voľbami. Tu by som možno len vyjadril len také moje prianie a dúfanie, aby sa zlepšila politická kultúra nielen vo verejnej správe, ale aj v štátnej správe, pretože takúto až nenávistnú politiku zažívame aj tuná v parlamente a v celej spoločnosti. Takže ďakujem za takúto korektnú predloženú správu.
Laššáková, Jana, podpredsedníčka NR SR (2012-06-29):
Pán poslanec Mikuš Jozef, nech sa páči.
B. Bugár, podpredseda NR SR: (2005-03-21):
Nech sa páči, pani poslankyňa Mušková.
Žiga, Peter, podpredseda NR SR (2023-12-13):
Zastavte pánovi poslancovi čas. (Reakcie z pléna.)
Grendel, Gábor, podpredseda NR SR (2021-05-14):
Pán poslanec Ján Benčík s faktickou poznámkou.
Jurinová, Erika, podpredsedníčka NR SR (2014-10-15):
Ďakujem pekne. Ja by som chcela len dodať, že naozaj bolo zaujímavým spestrením aj vysvetlenie alebo ozrejmenie celého legislatívneho procesu tohto návrhu. Priznám sa teda, že naozaj netušila som, že vlastne v pripomienkovom konaní ten návrh, ktorého sa týkala značná časť Mirovho vystúpenia, a týkala sa ako výpovedného dôvodu, vôbec nebol. To je naozaj na zamyslenie, a teda ďakujem, že si s touto myšlienkou prišiel, lebo naozaj potvrdzujú sa, potvrdzujú sa viac marketingové ťahy tejto vlády, ako skutočné snahy o riešenie problémov. Osobne si myslím, že tento výpovedný dôvod, ak by bol zavedený, tak možnože by sa odstránila aj všeobecne nezamestnanosť mladých, alebo vo veľkej miere, samozrejme, že nie stopercentne, ale vo veľkej miere. Ďakujem pekne.
Figeľ, Ján, podpredseda NR SR (2014-06-05):
Ďakujem pekne obidvom. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorý sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony . Tento návrh zákona je uverejnený ako tlač 930, návrh na jeho pridelenie na prerokovanie vo výboroch je v rozhodnutí č. 929. Teraz dávam slovo pánovi poslancovi – Miroslavovi Beblavému? –, lebo mám tu aj pána Suska spomínaného, Miroslavovi Beblavému, aby za skupinu poslancov návrh zákona uviedol.
Paška, Pavol, predseda NR SR (2012-12-18):
Hlasujeme o návrhu pána poslanca Chrena. (Hlasovanie.) 139 prítomných, 21 za, 83 proti, 34 sa zdržalo a 1 nehlasoval. Návrh sme neschválili.
Vitteková, Anna, poslankyňa NR SR (2014-06-04):
Keďže informácia o prerokovaní návrhu ústavného zákona vo výboroch neobsahuje žiadne pozmeňujúce návrhy, pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, budeme hlasovať o pozmeňujúcom návrhu pána poslanca Kaníka. Keďže vzal späť body 7 a 10, hlasujeme iba o bodoch 1 až 6, 8 a 9 jeho návrhu, a to spoločne.
Hrnčiar, Andrej, podpredseda NR SR (2019-02-05):
Ďakujem. Prerušujem rokovanie o tomto bode programu. Teraz by mali prísť na rokovanie pléna Národnej rady návrhy zákonov, ktoré predložil pán poslanec Beblavý s kolegami. Zastupovať ho má pani poslankyňa Simona Petrík, ktorý však, ktorá však listom požiadala vzhľadom na to, že má nejaké pracovné povinnosti, aby sa tieto body, ide o body 62 až 70, prerokovali dnes po hlasovaní o 17. hodine. Je všeobecný súhlas? Nie je, takže tieto body 62 až 70 prepadajú na koniec schôdze. Budeme pokračovať prvým čítaním o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského a Rastislava Schlosára na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je pod tlačou 1269, návrh na jeho pridelenie na prerokovanie výborom je v rozhodnutí č. 1337. Dávam slovo poslancovi Milanovi Uhríkovi, aby návrh ústavného zákona uviedol.
Glváč, Martin, podpredseda NR SR (2016-10-21):
Ďakujem. S faktickou poznámkou jeden pán poslanec. Ukončujem možnosť sa prihlásiť s faktickou. Pán poslanec Mihál.
Tomáš, Erik, poslanec NR SR (2019-09-18):
Pani kolegyňa, toto je hodnotový konflikt a ja hodnotové konflikty mám rád. Sú určite prospešnejšie pre občanov ako akékoľvek iné. Či chcete, alebo nechcete, my politici sa nemôžeme zapáčiť všetkým. A v tomto prípade je tá hranica jasná. Zatiaľ čo my sociálni demokrati stojíme viac na strane zamestnanca, vy liberáli, pravičiari budete vždy stáť viac na strane zamestnávateľov, čo, o čom svedčí aj to, že vy ste si vlastne rovno osvojili ich rétoriku, ich jazyk a ich prieskumy. Aby som na čísla odpovedal aj ja číslami exaktnými, tak chcem povedať, že podľa OECD sú štyri krajiny, ktoré majú vyšší pomer čistej minimálnej mzdy k priemernej mzde. To je údaj OECD. Potom využije eurobarometer. Podľa eurobarometra, ktorý hádam nebude spochybňovať nikto, je podiel celkových nákladov zamestnávateľov na zamestnancov, to znamená platy a odvody, na HDP na Slovensku 41 %. Priemer v Európskej únii je však 47,6 %. Vo vyspelých krajinách ako Nemecko či Francúzsko je to dokonca vyše 50 %. A, naopak, podiel ziskov firiem na HDP: Slovensko takmer 50 % a napríklad Francúzsko a Nemecko menej ako 40 %. Čiže my tam stále ten priestor na zvyšovanie miezd vidíme. A osvojili ste si aj to klasické strašenie, že keď budeme stále navyšovať minimálnu mzdu, bude sa prepúšťať, bude sa zatvárať. Tak mi vysvetlite, toto robia už zamestnávatelia niekoľko posledných rokov. My rapídne zvyšujeme minimálnu mzdu a zamestnanosť máme na historicky, nezamestnanosť máme na historických minimách a zamestnanosť na historických maximách. Len v súčasnosti je voľných 93-tisíc pracovných miest. Tak niekde sa stala chyba pri tých údajoch. Ďakujem.
Hrnčiar, Andrej, podpredseda NR SR (2017-09-13):
Ďakujem. Konštatujem, že Národná rada zvolila Miroslava Hliváka za predsedu Úradu pre verejné obstarávanie na päťročné funkčné obdobie od 14. septembra 2017. Vyhlasujem pätnásťminútovú prestávku. Budeme pokračovať v rokovaní Národnej rady. (Pätnásťminútová prestávka.) (Po prestávke.)
Laurenčík, Milan, podpredseda NR SR (2021-05-04):
Ďakujem. Prosím, zaujmite miesto pre spravodajcu. Ja otváram rozpravu, do ktorej som dostal jednu písomnú prihlášku. Písomne prihláseným je pán spravodajca pán poslanec Marián Viskupič. Nech sa páči, máte slovo.
Kolesár, Juraj, poslanec NR SR (2018-05-29):
Ďakujem. Stanko, dobre si povedal, že sa tí, ktorí by to aj schválili a sami povedia, že je to dobré, ale neschválim to, lebo Kotleba. Čo robili iné strany preto, aby to predložili? My nemáme problém podporiť zákon aj iných strán, iných poslancov. Ak je dobrý, my nerobíme rozdiel, že kto to predkladá. Ak je prospešný pre ľudí, tak zahlasujeme za.
J. Rusnák, poslanec: (2005-10-28):
Odôvodnenie: Emisie oxidu uhličitého sa vyjadrujú bezrozmerným ukazovateľom číselným hodnotením, a preto je správne prevziať toto číselné vyjadrenie do textu celého odseku paragrafu. Mám na to 15 podpisov. Ďakujem pekne.
Bugár, Béla, podpredseda NR SR (2011-09-13):
Pán poslanec Číž.
Pellegrini, Peter, predseda NR SR (2024-02-08):
Prezentujme sa a hlasujme o bode č. 2 pozmeňujúceho návrhu pána poslanca Galka. (Hlasovanie.) Prítomných 141 poslancov, za 22, proti 77, zdržalo sa 41, nehlasoval 1. Tento bod sme neschválili.
Dostál, Ondrej, poslanec NR SR (2024-01-24):
Pani poslankyňa Stohlová, priznám sa, že ani ja tomu nerozumiem, prečo tlačia tento svoj návrh do skráteného legislatívneho konania, keď ho tým vlastne ohrozujú, pretože keby išli riadnym legislatívnym procesom, no tak bolo by to o vecných argumentoch, mohli by tvrdiť, no však veď v ústave nie je napísané, že musí existovať Úrad špeciálnej prokuratúry, v ústave nie je stanovená výška trestov. Ale práve tým procesom, akým to ro... akým to robia, tak spochybňujú aj samotný obsah zákona, však nám v zásade to môže byť jedno, alebo dokonca môžme byť radi, že získame argumentáciu pre podanie na Ústavný súd, ja rozumiem tomu, že oni čím skôr to chcú mať za sebou, čím skôr chcú mať svojich ľudí v bezpečí, mysleli si, už na Vianoce bude schválený ten zákon a budú mať pekný január a aj ich ľudia, ktorí sú teraz ohrození vyšetrovaním a trestným stíhaním, už budú vedieť, že sú v bezpečí. Ale ten spôsob, aký zvolili, tak ohrozuje aj, aj samotný ten zákon. Ale, samozrejme, že tá amnestia, tak to im, ak ten zákon by prešiel, tak im vyjde, aj keď ten zákon bude platiť iba, iba jeden deň. To, čo ste hovorili vo vzťahu k odporúčaniam Benátskej komisie, je tiež veľmi dôležité, že je potrebné zachovať možnosť verejného pripomienkovania, lebo to, čo tu my robíme, nie je normálne verejné pripomienkovanie, v rámci pripomienkového konania keby napríklad niekto namietal, že ktoré sú to tie rozhodnutia Ústavného súdu, ktoré odôvodňujú napríklad skrátené konanie alebo ktoré hovoria o porušovaní ľudských práv, no tak by ministerstvo muselo nejako odpovedať. Tuto pán poslanec Gašpar mlčí a mlčí a mlčí. A možno ho k tomu... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-24):
Pán poslanec Kolesík.
Nicholsonová, Lucia, poslankyňa NR SR (2014-06-10):
V rozprave vystúpilo 11 poslancov. Pán poslanec Vladimír Jánoš predložil alternatívny návrh uznesenia. Pán predseda, dajte, prosím, hlasovať najprv o tomto návrhu uznesenia, ktorý je rozdaný v laviciach.
Šipoš, Michal, poslanec NR SR (2024-01-16):
Ďakujem pekne za slovo. Chcem poďakovať kolegovi Dostálovi za to, ako krásne vyzliekol donaha vládnych poslancov, najmä Petra Pellegriniho ako predsedajúceho. A ja zacitujem z rokovacieho poriadku § 29 ods. 1: „Poslanec môže v rozprave podať k prerokúvanej veci pozmeňujúce alebo doplňujúce návrhy, ktoré musia byť vyhotovené písomne a odovzdané na zverejnenie na webovom sídle Národnej rady (§ 82 ods. 2) najneskôr bezprostredne pred ich prednesením v rozprave. Poslanec prednesie svoje pozmeňujúce alebo doplňujúce návrhy na záver svojho vystúpenia v rozprave a to doslovným prečítaním,“ opakujem ešte raz, „doslovným prečítaním pozmeňujúceho alebo doplňujúceho návrhu.“ No a teraz si poďme porovnať, čo hovoril na začiatku svojho funkčného obdobia Peter Pellegrini, že tu bude nová politická kultúra, že tu už nebude chaos, že sa bude postupovať podľa zákonov, podľa rokovacieho poriadku. Keď to robia, keď porušujú rokovací poriadok vládni poslanci, vtedy je to v pohode, vtedy si odhlasujeme väčšina, že všetko je okej, môžme ísť ďalej, lebo rýchlo, rýchlo potrebujeme schváliť zákony, ale keď náhodou urobí chybu nejaký opozičný poslanec, vtedy sa berie slovo, napríklad ako podpredseda parlamentu Blaha minule zobral slovo môjmu kolegovi, keď som na to upozornil, tak zobrali aj mne slovo. Chápete tú absurditu? Čiže na jednej strane vládni poslanci môžu všetko, opoziční poslanci nemôžu nič. Keď chcete priniesť novú politickú kultúru, pán predseda Pellegrini, kandidát na prezidenta, nerobte nič iné, len dodržujte rokovací poriadok. Tomuto sme mohli predísť, keby ste dali pánovi poslancovi Malatincovi normálne to prečítať ešte raz.
K. Tóthová, poslankyňa: (2008-11-04):
Vážený pán poslanec, v čom vy vidíte problém? Vy ste skutočne zaspali dobu. V dnešnej situácii práve tento európsky model regulovaného trhového hospodárstva je považovaný za odolnejší voči krízam toho typu, ktorý ste vy presadzovali v svojej politike. A myslím, že výsledkom deregulácie a voľného trhu je to, čo musí táto vláda riešiť. Ďakujem za pozornosť.
Danko, Andrej, podpredseda NR SR (2024-02-09):
Viete, hlásite sa k obštrukcii, teda že ťaháte, aby kultúrne neboli, tak to by sa celkom nemalo. Ale nech sa páči, pokračujeme. Teda pýtam sa, či sa prihlásil niekto ešte do rozpravy ústne. Uzatváram možnosť prihlásenia. Jediný pán poslanec Dostál. Nech sa páči, pán poslanec.
B. Bugár, podpredseda NR SR: (2003-09-09):
Chcem sa opýtať, pani poslankyňa Mušková, máte procedurálny návrh? Lebo tam je P. Takže ostatní, pán poslanec Krajči predpokladám, že tiež. (Hlasy z pléna.) Takže až potom. Chcem vás poprosiť, aby ste sa hlásili až potom, keď vystúpi posledný, to znamená pán poslanec Albert, ktorý je písomne prihlásený ako druhý. Takže nech sa páči, pán poslanec Čaplovič, máte slovo.
M. Číž, podpredseda NR SR: (2010-03-04):
(Hlasovanie.) Prítomných 133 poslancov, za návrh 96 poslancov, proti 1 poslanec, zdržalo sa 31 poslancov, nehlasovalo 5 poslancov. Tento návrh sme schválili.
V. Jasaň, poslanec: (2009-02-03):
Predseda Národnej rady Slovenskej republiky svojím rozhodnutím č. 920 z 19. januára 2009 pridelil návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, na prerokovanie Výboru Národnej rady Slovenskej republiky pre obranu a bezpečnosť v termíne do 30. januára 2009. Výbor Národnej rady Slovenskej republiky pre obranu a bezpečnosť predložený návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, prerokoval na svojej 51. schôdzi dňa 20. januára 2009 a v prijatom uznesení č. 224 odporučil Národnej rade Slovenskej republiky vysloviť súhlas, aby vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, Národná rada Slovenskej republiky prerokovala v skrátenom legislatívnom konaní na svojej 32. schôdzi. Skončil som.
Glváč, Martin, podpredseda NR SR (2018-11-27):
Pán poslanec Poliačik.
Hort, Milan, podpredseda NR SR (2010-12-02):
Pán podpredseda vlády, nech sa páči, máte možnosť reagovať.
V. Palko, poslanec: (2009-09-11):
Robert Fico ako právny expert o tomto zákone povedal, že je to dobrý zákon. Kolega Minárik ho citoval. Minister vnútra Robert Kaliňák o tomto našom zákone tiež povedal, že to je dobrý zákon. Kolega Minárik ho citoval. No, a na budúci týždeň táto snemovňa zistí, či strana Smer trpí schizofréniou alebo netrpí. Ďakujem za pozornosť. (Potlesk.)
Kollár, Boris, predseda NR SR (2023-03-23):
Ďakujem. Teraz vystúpi pán poslanec Benčík. Nech sa páči.
Blanár, Juraj, podpredseda NR SR (2023-02-16):
Otváram rozpravu v treťom čítaní . Hlási sa niekto? Ak nie uzatváram rozpravu v treťom čítaní. Pán spravodajca, nech sa páči, uveďte hlasovanie.
Blanár, Juraj, podpredseda NR SR (2022-02-03):
S faktickou poznámkou pán poslanec Blcháč, nech sa páči.
J. Halecký, poslanec: (2007-09-19):
Chcel by som sa pripojiť k tomu, že skutočne mne chýba tá odborná diskusia a tá argumentácia v tom období, keď rozhodujeme už v parlamente a, myslím si, aj v rezorte sociálnych vecí. Ale sú aj iné inštitúcie, ktoré sú povinné pripravovať rôzne analýzy, štúdie, porovnávania, stretnutia, konferencie tak, aby sme nemuseli tie odborné veci preberať tuto na pôde parlamentu, ale aby sme už došli pripravení s faktmi pre a proti a tu aby sme v krátkom období aj rozhodovali.
Glváč, Martin, podpredseda NR SR (2018-05-23):
Ďakujem. S faktickou poznámkou, pán poslanec Mizík, nech sa páči. Končím možnosť prihlásiť sa.
Muránsky, Peter, poslanec NR SR (2011-10-21):
Nakoľko sme schválili body spoločnej správy, navrhujem, aby sme postúpili zákon do tretieho čítania.
Zmajkovičová, Renáta, podpredsedníčka NR SR (2012-12-17):
Pán poslanec Simon.
Sopko, Miroslav, poslanec NR SR (2017-02-08):
Ďakujem za slovo, pán predsedajúci. Chcem tiež oceniť, chcem vlastne oceniť prejav mojej poslaneckej kolegyni pani Verešovej a rozvinúť trošku myšlienku, to chcem posunúť nám všetkým. Myslím si, že naozaj tak dôležitá funkcia, ako je verejný ochranca práv, by mal byť človek, ktorý je dostatočne odvážny a nebojí sa byť i kritický. Ak v minulosti niekomu vadili výroky i činy súčasnej ombudsmanky, mal by si uvedomiť, že práve to je to najlepšie pre našu krajinu, aby moc bola kontrolovaná, aby bola podrobovaná kritike, pretože použijem takú paralelu, zatiaľ čo v stredoveku sme v kolese lámali ľudí, dnes súčasná doba v tom pomyselnom kolese láme charaktery. Pokiaľ nedokážeme ochrániť charaktery ľudí, nečaká nás vôbec žiadna pekná budúcnosť. Ďakujem.
D. Jarjabek, poslanec: (2009-06-24):
Ďalej. Predstavme si, že sa nebudú stavať teraz, budú sa stavať, ja neviem o päť rokov v ďalšom volebnom období. Nebude to skutočne drahšie? No vy tvrdíte, že jednoducho to neplatí, že ste museli zastaviť v tom roku 1998 výstavbu diaľnic. No áno, aj to je pravda, že výstavba diaľnic potom pokračovala, len nikto z vás tu v tejto chvíli nehovorí o tom, že veď vy ste vymenili firmy a vlastne o to išlo podľa môjho názoru, aby to robili iné firmy ako tie, ktoré to robili predtým v tom roku 1998. Nebol náhodou toto kameň úrazu celej tej výmeny a zastavenia diaľnic a stále sa tuná šibrinkuje peniazmi a stále sa tu zneužíva to, čo bolo  drahšie a čo bolo lacnejšie. Firmy, to si myslím, že je to najdôležitejšie, čo nastalo, vymenili sa a potom sa pokračovalo vo výstavbe diaľnic.
Kollár, Boris, predseda NR SR (2021-09-28):
Dávam slovo spravodajkyni z výboru pre hospodárske záležitosti pani poslankyni Magdaléne Sulanovej a prosím ju, aby podala správu o výsledku prerokovania tohto návrhu vo výbore.
Hrušovský, Pavol, podpredseda NR SR (2010-09-08):
Pán poslanec Gál. (Ruch v sále.) Poprosím o pokoj, páni poslanci, počúvajme sa. Pán poslanec Gál.
M. Číž, podpredseda NR SR: (2008-07-01):
Chcem vám len oznámiť, vážení kolegovia, že otváram teda rozpravu. Do rozpravy sa písomne prihlásili páni poslanci Fronc a Tibor Mikuš, takže budú nasledovať postupne v poradí, ako sa prihlásili, po vystúpení pána spravodajcu. Pán spravodajca, máte slovo a vystúpte v rozprave.
Droba, Juraj, poslanec NR SR (2012-05-10):
Vážený pán poslanec, ja sa vyjadrím len k malej časti vášho príhovoru. Jedná sa o fajčenie v nákupných centrách. Chcem vám povedať, že v prípade, ak sa do tohto zákona pustíte, tak veľmi rád sa budem podieľať na jeho spolupríprave. A pre mňa liberalizmus naozaj končí tam, kde chodia malé deti a kde sú zahalené kúdolmi dymu. Takže určite jednoznačne podporím. Hovorím za seba, teraz nehovorím za náš celý poslanecký klub, ale takýto legislatívny kus určite podporím a rád na ňom budem pracovať.
Pročko, Jozef, poslanec NR SR (2023-11-29):
No, som rád, že si spomenul, Roman, predvolebné sľuby, pretože toto je naozaj vec, ktorá tu musí zaznieť, že oni aj pred voľbami... a Šutaj Eštok aj pred voľbami dával predvolebné sľuby. Sľuboval, že tu prídu revanše, sľuboval, že sa tu budú diať čistky. On aj úplne na hulváta pred voľbami rozprával, že to, čo teraz robí, sa bude diať. Keď si pozriete jeho vystúpenia – nielen na sociálnych sieťach – tak tento neschopný, arogantný človek už pred voľbami rozprával o tom, že budú tých, ktorí sú poctiví, a tých, ktorí si svoju robotu robili poriadne, budú trestať. A teraz sa to deje. Ale na ich predvolebné sľuby, ktoré rozprávali o tom, že bude nižšia cena energií, a ja verím, že teraz každý jeden Slovák, ktorý počúva toto, čo poviem, tak vás tak oklamali, tak si na... nakadili do tej svojej zlodejskej, do tých svojich zlodejských ústočiek, pretože ani cena, ani cena potravín nebude nižšia, ako vám Pelluško rozprával, nebudú nižšie ani, ani energie, opak je pravdou, energie idú hore. Ich nezaujíma to, čo vám rozprávali pred voľbami, ich zaujíma to, čo je teraz, a to je likvidácia tých, ktorí, ktorí čestne si plnili svoje povinnosti. Morálka? Tomu človeku, ktorý tam sa teraz rozpráva pri, pri rozprave, má nás tu, jemu je to jedno, pretože vie, že ho jeho Alibaba a 40 zbojníci podržia. Morálka tomuto človeku, ktorý bol pravá ruka Kičuru? Darmo sa usmievate, ja som nerobil u Kičuru, ja som nenosil domov ruličky peňazí. Vám to nie je hanba esenesáci? Že tu sedíte s takýmito? Ale však vlastne, veď Danko, to je to isté. No a spomenul si vraždu Martiny. Čistá katastrofa, to, čo predvádzali.
P. Paška, predseda NR SR: (2009-06-30):
(Hlasovanie.) 123 prítomných, 50 za, 66 proti, 7 sa zdržali. Ani tento návrh sme neschválili.
B. Bugár, podpredseda NR SR: (2003-09-18):
(Hlasovanie.) Prítomných je 141 poslancov, za 105, proti 8, zdržalo sa 27, nehlasoval 1. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Ďakujem, pán spravodajca. Vážené panie poslankyne, páni poslanci, chcem sa opýtať, či by bol všeobecný súhlas s tým, aby sme ešte pred... (Reakcia z pléna.) Áno, pán poslanec, vidím vás, ale dovoľte, aby som dokončil, aby sme ešte pred obedňajšou prestávkou prerokovali dva body, kde budeme hlasovať tajne. To znamená návrh kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví a návrh na voľbu člena Rozhlasovej rady. Dohoda bola taká, ale pýtam sa. To znamená, že prerušený bod, ktorý sme kvôli hlasovaniam prerušili, znovu otvoríme vtedy, keď skončíme túto záležitosť, poprípade až poobede. Predtým ešte, samozrejme, pán poslanec Malchárek, nech sa páči, máte slovo. J. Malchárek, poslanec: Pán predsedajúci, prepáčte, že som vás prerušil, chcel by som len podať procedurálny návrh v súlade s § 24 ods. 4 rokovacieho poriadku, kde Národná rada môže na návrh poslanca aj počas schôdze Národnej rady hlasovaním bez rozpravy presunúť body programu schôdze. Preto by som chcel poprosiť, aby sa dalo hlasovať o nasledujúcom návrhu, aby body programu tlače 285, 283, 284, 256, 282 a 263 v tomto poradí boli zaradené ako posledné body prerokúvané na tejto schôdzi Národnej rady.
Bugár, Béla, podpredseda NR SR (2016-04-22):
Pán poslanec Galek.
Mikuš, Jozef, poslanec NR SR (2015-02-13):
Ďakujem. Pán predseda, dajte hlasovať, prosím, že Národná rada sa uzniesla podľa § 73 ods. 3 písm. c) zákona, že prerokuje návrh zákona v druhom čítaní.
M. Sabolová, poslankyňa: (2004-01-20):
Keď si zoberiete, a vy ako človek v rokoch, myslím si, že viete zhodnotiť, čo prinieslo možno takéto vyučovanie náboženskej výchovy aj v minulosti, kde sa zúčastňovali na takýchto hodinách aj deti zo židovských rodín a z rôznych konfesií, ktoré nemali trebárs vyučovanie, prinieslo to len a len pozitívny vplyv na morálku od detí do dospelého veku, a myslím si, že od vás ako od vysokoškolského učiteľa by som bola očakávala aspoň nejakú líniu. Vy ste z extrému do extrému zhodili všetko, o čo táto spoločnosť, aby postavila trošku morálky do spoločnosti, zápasí. Skutočne som mimoriadne sklamaná vaším vystúpením ako vysokoškolského učiteľa.
Matovič, Igor, poslanec NR SR (2023-03-28):
Však áno, áno. (Povedané so smiechom.) Čiže ja by som bol veľmi rád, aby aj pani poslankyňa Vorobelová, ktorá tu prejavila svoju zodpovednosť voči verejným financiám, aj Martin Beluský z ĽSNS, ktorý prejavil svoju zodpovednosť voči verejným financiám a, a priznám sa, že áno, bolo to v podstate antipopulistické, čo tu navrhli, lebo navrhnúť, že poďme miesto odmeny ľuďom dávať tresty, dávať pokuty, tak vyžaduje určitú mieru odvahy v dnešnej slovenskej politike. O to viac, hovorím, oceňujem váš prístup. Ale teda tak či tak si myslím, že na tú päťstovku máme, to rozhodnutie je naozaj že sakramentsky dôležité, ktoré spoločne v tých voľbách budeme robiť. Nezabolí to Slovensko až tak, že by sme to neprežili, a hlavne keď to prežijeme, urobíme a Slovensko si zachránime pred hocijakými škaredými vecami, tak to mnohonásobne ušetríme, takže som presvedčený, že to je aj naozaj že dobrá investícia, dupľom keď vieme, že z veľkej časti nám to môže zafinancovať jedna spoločnosť, ktorá dnes požíva neúmerný zisk de facto z vojny. Všetci ostatní, milióny ľudí na Slovensku trpia. Jedna firma tu má z toho biznis jak... veľký. A tým pádom by bolo správne, aby sme tento zisk zdanili, venovali ho ľuďom, však v podstate nás to nemusí nič strašné stáť a všetci, ja verím, že aj vy by ste mali obidvaja radosť, aj ostatní tu prítomní z toho, že by k tým voľbám naozaj prišli štyri milióny ľudí. Predstavte si, že by boli rady pred volebnými miestnosťami jak za komunistov na banány. Však to by bolo, dobrý pocit by sme mali z tých, už iba z tých volieb, samotného z toho procesu, aj keď možno ten výsledok by bol smutný. Ale ak nám záleží na demokracii, tak si myslím, že tento návrh naozaj stojí za podporu, a vopred hovorím, a nechcem tým ovplyvniť hlasovanie, ak nám nevyjde plán A, máme plán B, pán C, chceme dosiahnuť, aby táto odmena ľuďom bola vyplatená za akúkoľvek cenu. Naozaj si myslíme, že musíme čokoľvek urobiť pre to, aby sme zvýšili volebnú účasť. A keď si pozriete prieskum alebo článok, čo Denník N na túto otázku dnes zverejnil, tak pomôže to len toť strane pána predsedajúceho, a to masívne, nám, nám vôbec, ale nám o to nejde, aby to pomohlo našemu hnutiu, ide o to, aby sme naozaj dostali k voľbám milióny ľudí, ktorí by inak zostali po tých voľbách doma s takým pocitom... Občanov druhej kategórie? Akokoľvek by som to nazval, lebo dnes politické strany, ony bojujú len o záujem alebo o hlas ľudí, ktorí chcú voliť. A zvysoka kašlú na nevoličov a v podstate považujú ich za takých menejcenných. A ja si myslím, že kebyže tá volebná kampaň teraz je o tom boji všetkých politických strán o dušu nevoliča, tak by to tá celá spoločnosť tak nejako pookriala, že tí ľudia by mali pocit, že politici majú záujem ich stiahnuť na palubu. A toto je, si myslím, že niečo veľmi dôležité, čo kebyže spolu urobíme, za tých 500 eur určite by to stálo. (Ruch v sále.) Čiže dať pocit ľuďom (rečník sa obrátil k predsedníckemu pultu), furt ma tu vyrušujú, dať pocit ľuďom... Pán minister, nevyrušujte, dofrasa!
Žiga, Peter, podpredseda NR SR (2023-12-07):
S reakciou na faktické poznámky pán poslanec Ledecký.
Šeliga, Juraj, podpredseda NR SR (2021-03-31):
Pán poslanec Borguľa, nech sa páči.
Šalitroš, Radomír, poslanec NR SR (2024-10-29):
Ďakujem pekne, pán predsedajúci. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v Národnej rade v prvom čítaní. Pán predsedajúci, prosím, otvorte rozpravu k uvedenému návrhu zákona. Ďakujem.
M. Hort, podpredseda NR SR: (2008-06-19):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Györgyovi Juhászovi, aby uviedol úvodnú spravodajskú informáciu. Nech sa páči.
Mikloš, Ivan, podpredseda vlády a minister financií SR (2011-09-14):
Ďakujem pekne, vážený pán podpredseda, vážené panie poslankyne, páni poslanci, vzhľadom na možnosti hospodárskej spolupráce Slovenskej republiky s Malajziou uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pojmom kapitálu, ale aj s obchodom, s tovarmi a službami. V zmluve akcentuje najmä ustanovenie o doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnoprávne postavenie s postavením domácich investorov alebo investorov zmluvných štátov. Zmluva bola podpísaná 12. júla 2007 v Kuala Lumpur v Malajzii. Zmluva bola schválená vládou Slovenskej republiky uznesením č. 141 z 21. februára 2007 a vyjadrila s ňou súhlas Národná rada uznesením č. 710 z 31. januára 2008. Potom však na potrebu odstránenia formálnych nedostatkov upozornila Kancelária prezidenta Slovenskej republiky v rámci žiadosti o ratifikáciu zmluvy prezidentom Slovenskej republiky v roku 2008. V priebehu roka 2009 sa identifikoval rozsah a spôsob nápravy s malajzijskou stranou, ako aj na vnútroštátnej úrovni. Vláda schválila návrh na uzavretie dohody uznesením č. 857 zo dňa 8. decembra 2010. Týmto vysvetľujem aj to, na čo sa ma pýtal pán poslanec Poliačik z ústavnoprávneho výboru, že prečo došlo potom k výmene listov a má byť tá zmluva vlastne ratifikovaná výmenou listov. Táto výmena listov odstraňuje práve tie formálne nedostatky, na ktoré upozornila kancelária prezidenta, keďže, ako som povedal, vlastne zmluva bola schválená pôvodne vládou aj Národnou radou ešte v roku 2007. Čiže touto procedúrou sa riešia tieto následne zistené formálne nedostatky. Ďakujem pekne.
Mizík, Stanislav, poslanec NR SR (2018-06-18):
Stano, áno, je potrebné regulovať čas na reklamu pre tieto spoločnosti, ktoré žijú z reklám. Je potrebné regulovať tieto súkromné spoločnosti tak, ako bolo potrebné regulovať rôzne úžernícke pôžičkárne, pretože škodili. A tú zákonitosť, čo si povedal, kde je menej času na reklamu, tak sa zvýši cena, resp. reklamy sa zhutnia, je pravdivá táto vec. Aj tak útočia na konzumenta podprahovo. Nech budú inovatívnejší, biznis bude bežať a možno ešte lepšie. Väčšina, keď nie väčšina, tak polovica reklám je stupídna produkcia neschopných autorov. Ďakujem.
Hrnčiar, Andrej, podpredseda NR SR (2019-09-25):
Pani poslankyňa Petrík.
Svrček, Miloš, poslanec NR SR (2023-02-01):
Pán predsedajúci, pán predseda, dajte, prosím, hlasovať o návrhu zákona ako o celku s odporúča... (Reakcie v pléne.)
Bastrnák, Tibor, poslanec NR SR (2014-10-31):
Ďakujem pekne. Vážený pán poslanec, asi zle chápete, že za čo my bojujeme, lebo my nebojujeme len za našich voličov, ale za všetkých občanov Slovenskej republiky, ktorí strácajú slovenské občianstvo. Vy hovoríte, že tento zákon, ktorý teraz je platný, je lepší, čo my navrhujeme, ja si myslím, že to nie je pravda kvôli tomu, lebo nielen Maďari strácajú občianstvo Slovenskej republiky, ale viete dobre, že koľko Slovákov, veď o tom bola reč. A, samozrejme, my nemôžeme za to, čo prijal Orbán v Maďarsku, ale my môžeme zmeniť to, čo prijal náš parlament. A to by sme chceli dnes urobiť. A tiež nemám už slov na to, že vyzývate v priamom prenose občanov Slovenskej republiky k protizákonnosti. A čo je najdôležitejšie, nie vy alebo my musíme byť spokojní, ale občania musia byť spokojní s tými zákonmi, ktoré my prijímame. A preto to chceme zmeniť, lebo sme hlboko presvedčení, že ten náš zákon je oveľa lepší ako ten, ktorý teraz je platný. Ďakujem pekne.
T. Galbavý, poslanec: (2009-02-05):
Ak budete ochotní a posuniete tento návrh do druhého čítania, nebránim sa diskusii, nebránim sa pozmeňujúcim návrhom, ktoré by, samozrejme, zmenili stav a rozšírili by tento zákaz reklamy, povedzme, aj na pivo, ale upozorňujem, že by sme museli taktiež novelizovať aj zákon pre vysielanie a retransmisiu. Veľmi pekne ďakujem za podporné stanoviská a ešte raz prosím s pánom kolegom Janišom o podporu tohto nášho návrhu. Určite spoločnými silami môžeme prispieť k tomu, aby sme ešte posilnili právny systém, ktorý bude chrániť, povedzme, deti, mládež pred nástrahami, ktoré na ne číhajú na ulici, na miestach, kde sa bežne pohybujú. Veľmi pekne ďakujem.
Bugár, Béla, podpredseda NR SR (2019-01-29):
Na vystúpenie pani poslankyne s faktickými poznámkami dvaja. Pán poslanec Mizík.
Hambálek, Augustín, poslanec NR SR (2017-06-15):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre ľudské práva a národnostné menšiny, ďalej aby za gestorský výbor určila hlasovaním výbor pre ľudské práva a národnostné menšiny a aby predmetný návrh zákona výbory prerokovali do 31. augusta, resp. gestorský výbor do 5. septembra 2017.
Glváč, Martin, podpredseda NR SR (2017-12-06):
Nech sa páči. Pán poslanec Tomáš, nech sa páči.
J. Vaľová, poslankyňa: (2008-10-29):
Ale do pozornosti by som pánu poslancovi dala § 51, ktorý hovorí. Domáhať sa práv uvedených v týchto článkoch, je tu viacero článkov, aj 35, 36, 37 čl. 4, 38, 42, 44 a 46 tejto ústavy, sa môžeme len v medziach zákonov, ktoré tieto ustanovenia vykonávajú. Čiže ja považujem, že tento zákon určite nejde v rozpore s ústavou a dodržiava Ústavu Slovenskej republiky. Takisto, pán kolega, tieto vaše pozmeňujúce návrhy som si zapísala, ale sú v spoločnej správe, takže mám o nich vedomosť a vyjmem ich na hlasovanie. Ďakujem.
Hort, Milan, podpredseda NR SR (2010-12-10):
Vyhlasujem rozpravu za skončenú. Pán podpredseda vlády, chcete reagovať v záverečnom slove? Áno. Poprosím všetkých, ktorí chcú o niečom inom diskutovať ako o tom, čo sa práve deje v sále, tak aby tak urobili mimo sály. Peter. Ďakujem za porozumenie. Nech sa páči.
Laššáková, Jana, podpredsedníčka NR SR (2015-12-08):
Nech sa páči, pán poslanec Droba.
Galis, Dušan, poslanec NR SR (2012-04-04):
Sľubujem. (Potlesk.)
P. Prokopovič, poslanec: (2010-01-20):
Vytiahneš nejaké veci vytrhnuté z kontextu, prečítaš len mená, ktoré sú tam, o čo sa jedná, nepovieš, že to sú dlhodobé zmluvy, ktoré uzatvárala železnica alebo Národná diaľničná spoločnosť, a ja som podpisoval ako jediný akcionár, ako súhlas s tým, čo sa dlho pripravovalo, nepovedal si... (Ruch v sále.) Poprosím kľud, máte možnosť prihlásiť sa, nech sa páči. Nepovedal si, čo je potom obsahom, aká je výhodnosť jednej, druhej strany, len takto je to najkrajšie povedať, tárať, tárať a tárať. (Smiech v sále.) A ja tvrdím, ak si za svojím stojíš, podaj to orgánom činným v trestnom konaní, nech konajú. Ak som porušil zákon, budem za to zodpovedať. Ale pred všetkými poviem, zákon som neporušil a konal som v najlepšom záujme Slovenskej republiky. Len... (Smiech v sále.) Jasné, smiech je najlepšie, smiech je najlepší... (Reakcie z pléna.) Etický rozmer je v tom, že sa povie celá zmluva, pán podpredseda. Ak sa máte za niečo hanbiť, hanbite sa za to, čo tu odznieva, keď sa nehovorí o argumentoch, ale hľadajú sa útoky na protivníkov. Ešte raz hovorím, ak to myslíš vážne a je to pravda, daj to preveriť orgánom činným v trestnom konaní, a ak nie, tak si obyčajný táraj. (Potlesk.)
Figeľ, Ján, podpredseda NR SR (2015-05-06):
Nech sa páči, Helena Mezenská.
Švejna, Ivan, poslanec NR SR (2010-12-07):
Áno, takže po ôsme, k prílohe č. 4, zmene výdavkov na realizáciu programov. V kapitole Kancelárie Národnej rady SR sa zvyšujú výdavky spolu za kapitolu o 2,3 mil. eur a programu „06M Zákonodarná a kontrolná činnosť parlamentu“ o 2,3 mil. eur. V kapitole Kancelárie prezidenta SR sa zvyšujú výdavky spolu za kapitolu o 0,3 mil. eur a programu „06N Reprezentácia štátu a obyvateľov SR“ o 0,3 mil. eur. V kapitole Úradu jadrového dozoru sa zvyšujú výdavky spolu za kapitolu o 0,32 mil. eur, programu „080 Výkon štátneho dozoru nad jadrovou bezpečnosťou“ o 0,026 980 mil. eur a programu „0970D Príspevky SR do MO – ÚJD SR“ o 0,293 020 mil. eur. V kapitole Všeobecnej pokladničnej správy sa zvyšujú výdavky spolu za kapitolu o 59,929 547 mil. eur. Zároveň sa v kapitole Úradu vlády SR znižujú výdavky spolu za kapitolu o 6,7 mil. eur a programu „06P Tvorba a implementácia politík“ o 6,7 mil. eur. V kapitole Ministerstva školstva, vedy, výskumu a športu SR sa znižujú výdavky spolu za kapitolu o 14,020 547 mil. eur a programu „020 Národný program rozvoja športu“ o 14,020 547 mil. eur. V kapitole Ministerstva práce, sociálnych vecí a rodiny SR sa znižujú výdavky spolu za kapitolu o 1,7 mil. eur a programu „07E Tvorba a implementácia politík“ o 1,7 mil. eur. V kapitole Ministerstva dopravy, výstavby a regionálneho rozvoja SR sa znižujú výdavky spolu za kapitolu o 8,214 mil. eur a programu „053 Cestná infraštruktúra“ o 8,214 mil. eur a podprogramu „05303 Výstavba diaľnic a rýchlostných ciest NDS“ o 8,214 mil. eur. Odôvodnenie. Pozmeňujúcim návrhom sa zabezpečuje v Kancelárii Národnej rady bezporuchový a plynulý chod zákonodarného zboru, v Kancelárii prezidenta SR výdavky na opravu Prezidentského paláca a výdavky súvisiace s činnosťou Kancelárie prezidenta. V kapitole Úradu jadrového dozoru ide o výdavky na zabezpečenie príspevku do medzinárodných organizácií z dôvodu zmeny koeficientu OSN, resp. z dôvodu nového komplexného výpočtu príspevku. A v kapitole Všeobecnej pokladničnej správy sa zvyšujú výdavky z dôvodu potenciálneho nenaplnenia príjmov z predaja emisných kvót a dane z emisných kvót. Zároveň sa v kapitole Úradu vlády znižujú výdavky na protipovodňovú ochranu. V kapitole Ministerstva školstva SR sa znižujú výdavky na rekonštrukciu Zimného štadióna Ondreja Nepelu z dôvodu rýchlejšieho postupu prác pri rekonštrukcii v roku 2010 a zabezpečenia finančných prostriedkov už v roku 2010. V kapitole Ministerstva práce, sociálnych vecí a rodiny SR sa znižujú výdavky v súvislosti s prijatými úspornými opatreniami v kapitole. A v kapitole Ministerstva dopravy, výstavby a regionálneho rozvoja SR sa znižujú výdavky z dôvodu eliminácie nenaplnenia príjmov zo spotrebnej dane z piva vzhľadom na neschválenie novely zákona. Ďakujem za pozornosť.
Bugár, Béla, podpredseda NR SR (2017-03-23):
Prezentujme sa a hlasujme o návrhu prerokovať tento návrh v treťom čítaní. (Hlasovanie.) Prítomných 141, za 96, zdržalo sa 44, 1 nehlasoval. Sme v treťom čítaní . Otváram rozpravu. Vidím, že nikto sa nehlási do rozpravy, ktorú uzatváram. Nech sa páči, záverečné hlasovanie.
Bugár, Béla, podpredseda NR SR (2019-10-18):
Prezentujme sa a hlasujme. (Hlasovanie.) Prítomných 130, za 116, zdržalo sa 14 poslancov. (Potlesk.) (Návrh bol schválený., pozn. red.) Pani poslankyňa, ešte sa netešte, ešte je len spoločná správa. (Smiech v sále.)
Ďuriš Nicholsonová, Lucia, podpredsedníčka NR SR (2019-05-15):
Vyhlasujem rozpravu k tomuto bodu za skončenú. Pán spravodajca, v rámci záverečného slova chcete niečo dodať? Nie, nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov . Vládny návrh zákona má tlač 1408 a návrh na jeho pridelenie na prerokovanie výborom je v rozhodnutí č. 1485. Opäť ho uvedie pani poslankyňa Remišová.
Laurenčík, Milan, podpredseda NR SR (2021-09-29):
Panie poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa teda poslancov, či sa niekto hlási do rozpravy a chce vystúpiť v rozprave. Končím možnosť prihlásiť sa. Do rozpravy sa prihlásil pán poslanec Miloš Svrček. Nech sa páči, máte slovo.
Adamčík, Eduard, poslanec NR SR (2018-11-29):
Hlasovať sa bude na najbližšom hlasovaní v utorok o jedenástej.
Gröhling, Branislav, minister školstva, vedy, výskumu a športu SR (2022-04-28):
Vážený pán predsedajúci, pán poslanec, toto čiastočne bude aj taká pozitívna odpoveď. My ako ministerstvo školstva sme si vedomé tejto situácie, aj preto v novej vyhláške, ktorá sa pripravuje, č. 1 z roku 2020 o kvalifikačných predpokladoch pedagogických zamestnancov a odborných zamestnancov, sa pripravuje aj zmena v tejto oblasti a to tým, že sa doplní kvalifikačný predpoklad na výkon pracovnej činnosti učiteľa výtvarného odboru základnej umeleckej školy – vyššie odborné vzdelanie získané v študijných odboroch na školách umeleckého priemyslu, ktorá je teda súčasťou, ktorej súčasťou je aj táto pedagogická príprava, a účinnosť tejto novelizovanej vyhlášky sa predpokladá k 1. septembru tohto roku. Ďakujem.